MAMMALIA. 
5 1 
ERINACEUS EUROPAEUS, 
Schreberus incisores dentes oblique truncatos facit, quod sane non repe- 
rio , sed perfecte conicos , saltem nullo modo similes gliribus. Sed duo illi 
laniarii recumbentes, quos potius pro maxillaribus simplicibus anterioribus 
Schreberus habet , non modo parvi brevesque sunt , ut ob id pro laniariis ha- 
beri nequeant, sed et in ossibus intermaxillaribus infixi sunt, ut adeo pro ve- 
rissimis incisoribus haberi debeant , horumque proinde sex in superiore maxilla 
sunt. 
Pedum anteriorum digitus extimus brevior. Pollex illo perparum remotior 
est. Pedum posteriorum digitus secundus , tertius et quartus successive ungui- 
bus brevioribus ; ipsi digiti eadem fere longitudine ; sed quartus remotior. Hal- 
lux etiam magis remotus. Post eum sed in medio tuberculum carunculatum; 
in pede vero anteriore duo. Mammarum papillae octo. 
Pilorum ventralium crassities diversissima. Nulli plane pili inter aculeos. 
Hi difficulter evelluntur , facilius si torquentur. Striati sunt , albi , annulo 
sub apice nigro. Basis cylindrica est et foraminulo pertusa. Ad basin subincurvati. 
In area circulari pollicaris diametri reperio aculeos 175. Aqua maceravi, ut 
in texturam inquirerem. Post mensis fere spatium foetidum odorem spargere 
coeperunt. Post plus quam semestre spatium toti exinaniti sunt. Alii aculei 
natant in superficie horizontali situ; alii jacent in fundo. Alii haerent ad per- 
pendiculum , sive in superficie sive in fundo. Hi vero utrique ita ut basi supe- 
riora apice inferiora respiciant. 
Natat adeo facile , ut post sesquihoram in dolio aqua pleno adhuc natan- 
tem repererim , licet antea adeo mersissem, ut frequenter bulbae aereae ex ore 
exierint , et pro mortuo in conclave retulerim , ubi semicontractus iterum re- 
spirare coepit , et vigori pristino fere redditus est : quod de ejus tenacitate 
vitae testatur. Ita natans mollis est tactu , quia cutaneum musculum non ad- 
stringit. Non videtur suffocatione aut aquae vi mortuus esse ; nam altero mane 
reperi in summa aqua haerentem, extensis pedibus, posterioribus supinis, 
anteriorum pollicibus patentissimis , capite erecto , ore aperto , et extra aquam 
prominente , oculis semiapertis. Ergo potius frigore et defatigatione mortuus 
esse videtur. 
An altera species venatorum illa est, quam circa Cadomum Normanniae 
(Caen) reperiri, aculeis aliquanto longioribus , apice purius albis, retulit Le- 
pagius physicophilus Cadomensis Ao, 3 . (1796.) 
G 2 
